**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын тыр арлыдтӧмъяслӧн делӧяс да**

**налысь инӧдъяс дорйӧм серти комиссияяс лӧсьӧдӧмкӧд**

**да налысь уджсӧ збыльмӧдӧмкӧд йитчӧм**

**ӧткымын юалӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Коми Республика мутасын тыр арлыдтӧмъяслӧн делӧяс да налысь инӧдъяс дорйӧм серти комиссияяс лӧсьӧдӧмкӧд да налысь уджсӧ збыльмӧдӧмкӧд йитчӧм ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2014, 27 №, 506 ст.; 2015, 21 №, 276 ст.; 2017, 21 №, 350 ст.; 2018, 18 №, 320 ст.; 2020, 17 №, 278 ст.) татшӧм вежсьӧмъяс:

1) 3 статьялӧн 2 юкӧнса 3 пунктӧ «муниципальнӧй районъясса» кывъяс бӧрын содтыны «, муниципальнӧй кытшъясса» кывъяс;

2) 4 статьялӧн 3 юкӧнса 15 пункт гижны тадзи:

«15) координируйтӧны ӧлӧдан системаса органъясӧн да учреждениеясӧн сійӧ категория йӧз серти торъя ӧлӧдан удж нуӧдӧмсӧ, кодъясӧс индӧма «Тыр арлыдтӧмъяслӧн дӧзьӧртӧмлунысь да инӧд торкалӧмъясысь ӧлӧдан системалӧн подувъяс йылысь» Федеральнӧй оланпаслӧн 5 статьяын, сы лыдын семьяяс серти, кӧні тыр арлыдтӧмъяс олӧны йӧзкӧд, кодъяслӧн эм личносьтлы паныд сьӧкыд да (либӧ) торйӧн сьӧкыд мыжъяс вӧчӧмысь либӧ тыр арлыдтӧмлӧн полӧвӧй вӧрзьӧдтӧмлунлы да полӧвӧй вӧлялы паныд мыж вӧчӧмысь судимосьт;».

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 26 лун

42-РЗ №